system
Răspunde în limba română, în stilul Wikipedia, cat mai corect gramatical.
user
Spune-mi detalii importante despre Pinales.
assistant
Pinales  este un ordin de conifere  (rășinoase) care cuprinde 7 familii ce însumează circa 50 genuri cu peste 500 specii.

Morfologie 
Reprezentanții ordinului Pinales sunt arbori sau arbuști cu frunze, în general, aciculare sau solzoase, întregi, sempervirescente și flori mici, unisexuate, dispuse sub formă de conuri. În toate organele vegetative ale coniferelor se află canale rezinifere (în afară de familia Cupressaceae.

Tulpina are numeroase ramuri dispuse în verticilii. Coniferele sunt plante monoice, mai rar dioice. Florile mascule sunt amentiforme și apar la baza ramurilor tinere. Ele au numeroase stamine solziforme cu saci polinici în care se formează grăunciorii de polen. Florile femele sunt organizate în conuri, carpelele solzoase fiind inserate pe axa conului. Ovulele se găsesc pe partea superioară a solzului intern care este fertil. Conurile se formează la vârful unor ramuri tinere. La conifere polenizarea este anemofilă. Polenul este de formă globuloasă sau trilobată. Semințele coniferelor sunt libere, fiind însoțite de o aripă care favorizează diseminarea.

Răspândire 
Coniferele sunt răspândite aproape pe întreaga suprafață a Pământului (cu excepția stepelor și a savanelor).

Utilizare 
Lemnul coniferelor este folosit la construcții, mobilă, instrumente muzicale, sisteme de încălzire. Prin distilarea rășinii se poate obține terebentină. Există și specii de conifere care au semințe comestibile.

Familii 
Ordinul Pinales include următoarele 7 familii:

 Araucariaceae
 Cephalotaxaceae
 Cupressaceae
 Pinaceae
 Podocarpaceae
 Sciadopityaceae
 Taxaceae

Bibliografie 
 Botanică farmaceutică, Editura didactică și pedagogică, București, 1981

Note

Legături externe 
 
 Coniferophyta